Uganda Martyrs University Nkozi esitukidde mu mpaka za University Football League eza sizoni eno 2022, ekubye St Lawrence University goolo 1- 0 mu mupiira ogwakamalirizo.
Omupiira guno guzanyiddwa mu kisaawe kya MTN Omondi e Lugogo mu Kampala.
Goolo ya Uganda Martyrs eteebeddwa Sunny Kaija mu dakiika eya 29.
Uganda Martyrs kati ewangudde empaka zino omulundi ogw’okubiri, nga yasooka kuziwangula mu 2017.
Uganda Christian University ekutte ekifo kyakusatu bw’ekubye MUBS goolo 4-3 ez’okusimulagana peneti, oluvanyuma lw’okulemagana goolo 1-1 mu mupiira ogw’okulwanira ekifo ekyokusatu.
Bisakiddwa: Issah Kimbugwe
lug_Latn lug_Latn lug_Latn lug_Latn lug_Latn taq_Latn